Na temelju članka 39. Zakona o proračunu («Narodne novine» broj 87/08) i članka 30. Statuta Općine Privlaka („Službeni glasnik Zadarske županije“ broj 14/09, 10/13 i 14/11), Općinsko vijeće općine Privlaka na 7. ( sedmoj ) sjednici održanoj 19. prosinca 2017.g.

d o n o s i :

**DRUGE IZMJENE I DOPUNE PROGRAMA**

**javnih potreba u športu i rekreaciji na području**

**Općine Privlaka za 2017. godinu**

**I.**

Druge izmjene i dopune programa javnih potreba u športu i rekreaciji u općini Privlaka potiče rad športskih klubova kroz program tjelesne i zdravstvene kulture djece i mladeži, trening, organiziranje i provođenje športskih natjecanja i aktivnosti, te briga o održavanju športskih objekata.

Športski klubovi financiraju se iz Proračuna Općine Privlaka na način da se osiguravaju sredstva za osnovno funkcioniranje klubova, a prema programima samih klubova. Sredstva predviđena za športske klubove u Drugim izmjenama i dopunama proračuna Općine Privlaka za 2017. godini planiraju se kako slijedi:

* Košarkaški klub „Sabunjar“ 15.000,00 kn
* Nogometni klub „Sabunjar“ 290.000,00 kn
* Nogometni klub „Sabunjar“ - veterani 32.000,00 kn
* Šahovski klub Sv. Vid 45.000,00 kn
* ostale udruge u športu 10.000,00 kn

Sredstva predviđena za financiranje održavanja športskih objekata planiraju se u Drugim izmjenama i dopunama proračuna Općine Privlaka za 2017. u iznosu od 392.000,00 kn.

**II.**

U cilju praćenja korištenja sredstava Programa javnih potreba u športu na području Općine Privlaka za 2017. godinu korisnici Programa obvezni su Općinskom vijeću Općine Privlaka dostaviti godišnje izvješće o ostvarenju javnih potreba u športu i dokumentaciju o utrošenim sredstvima .

**III.**

Druge izmjene i dopune programa javnih potreba u športu na području Općine Privlaka za 2017. godinu stupaju na snagu danom objave u Službenom glasniku Zadarske županije, a primjenjuju se od 01. siječnja 2017. godine.

KLASA: 620-01/16-01/02

URBROJ: 2198/28-01-17-4

Privlaka, 19. prosinca 2017.g.

OPĆINSKO VIJEĆE OPĆINE PRIVLAKA

P r e d s j e d n i k :

Nikica Begonja